Rodrigues

A Illa Rodrigues é unha das Illas Mascareñas. Localízanse a 560 km o leste de Mauricio, no medio do Océano Índico. Teñen unha área de 109 km² e está rodeada por un arrecife de corais. A súa capital é Port Mathurin.

En 1996 a illa contaba cunha poboación de 35 000 persoas. O idioma principal é o crioulo de Rodrigues, mentres que o francés e o inglés son falados e entendidos pola maioría dos habitantes. A principal relixión é o catolicismo, aínda que existe unha minoría de protestantes e testemuñas de Xehová. A maioría dos seus habitantes son de descendencia africana e francesa. A industria basease en serradoiros, granxas e no turismo. Considerase coma o décimo distrito de Mauricio.

 Historia 
miniatura|esquerda|Situación xeográfica das illas.
Desde o século X, os navegantes árabes visitaron as Illas Mascareñas. Un mapa do século XII do xeógrafo árabe Ash-Sharif al-Idrisi, mostra as tres illas das Mascareñas como Dina Arobi (Mauricio), Dina Margabin (Reunion) e Dina Morazé (Rodrigues). A illa foi nomeada logo polo navegante portugués Diogo Rodrigues en 1528.

Desde 1601, os neerlandeses comezaron a visitar a illa, para a subministración de alimentos frescos. En 1691, o hugonote, François Leguat e sete compañeiros desembarcaron na illa, coa intención de crear unha colonia agrícola de refuxiados protestantes. A agricultura fallou, pero hai unha gran cantidade de tartarugas, aves, peixes e mariscos.

Durante o século XVIII os franceses fixeron varios intentos para desenvolver a illa. Escravos (antepasados da poboación actual) foron levados a Rodrigues para desenvolver a gandería e a agricultura.

En 1809, logo dunha breve batalla cos franceses, o exército inglés, tomou posesión de Rodrigues. E coa ocupación británica, a escravitude foi abolida.

En 1883, a erupción do volcán indonesio Krakatoa oíuse en Mauricio, foi descrita como "o ruxido da artillería pesada". Forzas navais foron rapidamente enviadas ao lugar. Logo de ser oído desde aproximadamente 3 000 millas (5 000 km) de distancia do outro lado do océano Índico.

En 1968, Rodrigues uniuse a Mauricio cando obtivo a independencia, hoxe é unha rexión autónoma de Mauricio.

En 2002, a illa converteuse na sede da Igrexa católica, a través do Vicariato Apostólico de Rodrigues.

Historia natural

Rodrigues é unha illa volcánica que nace da meseta das Mascareñas. O Punto Triple Rodrigues tectónicamente activo atópase no fondo do mar, preto da illa. Co paso do tempo Rodrigues desenvolveu un ambiente único, incluíndo moitas especies endémicas: 42 especies de árbores; dúas especies de aves, a Flavicans Foudia e a Rodericana Acrocephalus, e no arrecife unha especie de coral, dúas especies de damisela e moitas especies únicas de crustáceos. Outras especies de animais endémicos como a tartaruga xigante de Rodrigues e a solitaria de Rodrigues están xa extintas.

O arrecife de coral de Rodrigues é de particular interese xa que é auto-sementado, non recibe zooplancto de coral doutros lugares. Isto levou a un ecosistema xeralmente pobre en especies pero moi adaptado.

A planta do café Rodriguesii Ramosmania, críase extinguida, ata que foi redescuberta en 1979.

Notas

Categoría:Illas do Índico
Categoría:Illas de Mauricio